CELEX: 62016TN0854
Language: bg
Date: 2016-12-05 00:00:00
Title: Дело T-854/16: Жалба, подадена на 5 декември 2016 г. — Barata/Парламент

6.2.2017   
            
            
               BG
            
            
               Официален вестник на Европейския съюз
            
            
               C 38/44
            
         Жалба, подадена на 5 декември 2016 г. — Barata/Парламент
   (Дело T-854/16)
   (2017/C 038/58)
   Език на производството: английски
   
      Страни
   
   
      Жалбоподател: Joao Miguel Barata (Evere, Белгия) (представители: G. Pandey, D. Rovetta, lawyers, и J. Grayston, solicitor)
   
      Ответник: Европейски парламент
   
      Искания на жалбоподателя
   
   Жалбоподателят иска от Общия съд:
   
               —
            
            
               като предварително искане, ако е необходимо, да обяви член 90 от Правилника за длъжностните лица за недействителен и неприложим в настоящото производство, на основание на член 277 от Договора за функционирането на Европейския съюз;
            
         
               —
            
            
               да отмени изцяло оспореното решение, а именно, решението на директора на дирекция „Човешки ресурси“ от 29 януари 2016 г. да не включи името на жалбоподателя в списъка с подбрани кандидати, както и решението от 25 август 2016 г., с което се отхвърля жалбата по член 90 от Правилника за длъжностните лица;
            
         
               —
            
            
               да отмени вътрешното обявление за конкурс 2015/023, разпространено сред персонала на 18 септември 2015 г.;
            
         
               —
            
            
               да отмени изцяло проекта на списък с длъжностни лица, подбрани за участие в горепосочената програма за обучение;
            
         
               —
            
            
               да осъди ответника да заплати направените от жалбоподателя съдебни разноски.
            
         
      Основания и основни доводи
   
   В подкрепа на жалбата си жалбоподателят излага пет основания за нарушение на Правилника за длъжностните лица, съществени процесуални нарушения, както и нарушение на Договорите за ЕС и на общите принципи на правото на ЕС:
   
               1.
            
            
               Първото основание — твърдение за явна грешка в преценката.
            
         
               2.
            
            
               Второто основание — твърдяно нарушение на принципа за ефективна съдебна защита, нарушение на член 41 от Хартата на основните права на ЕС и твърдение за незаконосъобразност и неприложимост на основание на член 277 от Договора за функционирането на Европейския съюз, свързано с незаконосъобразността и неприложимостта на член 90 от Правилника за длъжностните лица.
            
         
               3.
            
            
               Третото основание — твърдяно нарушение на изискванията за добра администрация.
            
         
               4.
            
            
               Четвъртото основание — твърдяно нарушение на принципа на пропорционалност, както и дискриминация.
            
         
               5.
            
            
               Петото основание — твърдяно нарушение на оправданите правни очаквания на жалбоподателя и на принципа на равенство.